  Виталий Пронин Ижкарысь 34 аресъем воргорон терроризмен но экстремизмен герӟаськем йыружъёс пумысен янгыше уськытэмын. Пиосмурт Интернетысь вотэс бамаз терактъёс лэсьтыны ӵектэ вылэм. Тодмозэ Сирие мыныны ӝуткам, отысь террористъёс борды итӥськон вылысь. Ачиз но со, Ближний Востоке кошкыса, кияз пыӵал кутыны чакла вылэм.Кылем гужем йыртэмасез ӝегатӥзы. Следствие дыръя со зол куашетӥз, пумитъяськиз. Следовательлэн кабинетысьтыз пегӟыны выриз, сое ӝегатӥсь полицейской вы-лэ урдскиз.Ӝегатэм мурт - Россилэн но Таджикистанлэн гражданинзы. Таджикистанын та выллем ик йыружъя заочно суд улэ кыскамын вылэм ни. Россиын янгыше уськытэмзылы пиосмурт пумит луиз, Россиысь законъёсты санэ уг басьтӥськы, Инмарлы оскон кабъёсъя улӥсько, шуиз.Суд йыртэмасез 10 арлы пытсэт сьӧры келяны косӥз. Озьы ик сое 200 сюрс манет штраф тырытозы.  